Sisukord

# Animeeritud GIF-piltide loomine

Et muuta oma esitlust huvitavamaks, on võimalik luua animatsioone joonistusobjektidest, tekstiobjektidest ja graafilistest objektidest (piltidest). LibreOffice Impress sisaldab lihtsat animatsiooniredaktorit, mille abil on võimalik luua animatsioonipilte (kaadreid) kasutades slaidil olevaid objekte. Animatsiooniefekt saavutatakse loodud staatiliste kaadrite järjestikuse esitamisega.

Kui lood animeeritud bittrasterobjekti (animeeritud GIF-i), siis on Sul võimalik määrata viivitust järgmise kaadrini, samuti saad määrata arvu, mitu korda animatsiooni korratakse.

### Animeeritud GIF-i loomiseks:

1. Vali objekt või objektide grupp, mida soovid animatsioonis kasutada, ja vali Lisamine - Multimeedium - Animeeritud pilt.

2. Tee üht järgmistest:

- Klõpsa nupul Rakenda objekt , et lisada üksik objekt või objektide grupp animatsiooni kaadrisse.

- Klõpsa nupul Rakenda objektid individuaalselt , et luua iga valitud objekti jaoks eraldi animatsiooni kaader.

3. Väljal Animatsioonirühm vali Bittrasterobjekt.

   Animatsiooni ajastusribal saad määrata iga kaadri näitamise kestuse ja animatsiooni korduste arvu (tsükli).

4. Kaadri number sisesta lahtrisse Pildi nr (vasakpoolne).

5. Lahtrisse Kestus (keskmine) tuleb sisestada kaadri kuvamise sooitav kestus sekundites.

6. Korda viimast kaht sammu animatsiooni iga kaadri jaoks.

   Animatsiooni eelvaadet saad näha kasutades lahtrist Pildi nr vasakul asuvaid nuppe.

7. Animatsiooni näitamise arvu saad määrata lahtris Korduste arv (parempoolne lahter).

8. Objektide joondamise sätteid saab määrata kastis Joondus.

9. Klõpsa nupul Loo.

Sarnased teemad

Animatsioonide eksportimine GIF-vormingusse

Palun toeta meid!